سوریه ده روس جیت لری نینگ مخالف لرنینگ کنترولیده گی منطقه لر نی بمباردمان ایتیشی عاقبتیده ۸۱ نفر ملکی جان بیررایکن, قریب ۱۳۵ کیشی ایسه یاره لندی. خوف سیزلیک منبع لری نینگ راپوری گه کوره, روسیه هوائی کوچ لری سوریه ده مخالف لرنینگ قولیده بولگن پایتخت دمشق نینگ چیککه حدود لریده جایلشگن شرقی غوطه, دوما, حموریه, سقبا, زملکا و عربین منطقه لریده هوائی هجوم اویشتردی. روسیه نینگ خودی منه شو هجوم لری عاقبتیده ۸۱ نفر ملکی نینگ جان بیرگن لیگی و ۱۳۵ کیشی نینگ ایسه یاره لنگن لیگی بیلدیریلدی. عینی دمده سوریه نینگ حلب شهریده گی ملکی مدافعه مسئول لری, روسیه نینگ خوشه ای بمب دن استفاده ایتگن لیگی نی ادعا ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
